polyglot-tagger/wikipedia-language-snippets-filtered huggingface dataset:
ཤེས་དགོས་པ་ནི། སྤྱི་དམངས་ཀྱི་མི་རྟོན་པ་དེ་ཐོབ་ཐང་དུ་གཟིགས་ནས་ཁྱད་འཕགས་མཆོག་གྱུར་གྱི་ཡོངས་ཁྱབ་རིན་ཐང་དུ་ནི་དམངས་གཙོའི་སྤྱི་ཚོགས་སུ་ད་གཟོད་མཐོང་གི སྒེར་གཅོད་སྤྱི་ཚོགས་སུ་དེ་ལས་ལྡོག་པར་མཐོང་བའི་ཚུལ་དེའོ།། དེ་ལྟ་ན་བོད་རྣམས་སྒེར་གཅོད་དམ་དྲག་ཏུ་གནས་ཕྱིར་ཁྱོད་ཀྱི་མཚམས་སྦྱོར་དེ་ལ་དགོས་སྙིང་ཅི་ཡོད་དམ་ཟེར་ན། ཁོ་བོར་བསམ་ཚུལ་གཅིག་ལས་མེད་དེ། མན་ངག་སྤྱི་མ་བསླབ་ཏུ་རེ་བས་ཡིན་ནོ།། 
དེ་ནི་འཛམ་གླིང་ཡུལ་གྲུ་གཞན་དུ་མི་བུའི་མི་ངོ་ཤེས་ཏེ་སོ་སོའི་བདེ་སྡུག་གི་ཕྱིར་དུ་རང་དབང་དང་འདྲ་མཉམ་ལ་སོགས་སྲོལ་དུ་བཙུགས་ཤིང་ཁྲིམས་རྩར་བཅས་པའི་ལོ་རབས་སུ། བོད་རྣམས་ནི་སྔར་བཞིན་ཆོས་ཀྱི་ཐར་ལམ་བགྲོད་ཀྱང་ལམ་སྣེ་མ་རྙེད་པ་དང་སྲིད་ཀྱི་མགོན་སྐྱབས་བཙལ་ཀྱང་སྲིད་དོན་མ་འཁྱོངས་པའི་ལོ་རྒྱུས་གནས་སྟངས་ཏེ། འདི་ཙམ་གྱིས་ཀྱང་བོད་ཀྱི་ལོ་རྒྱུས་ཕྱོགས་བསྡོམས་བྱེད་ནུས་པ་འདྲ། 
མི་གང་ཞིག་རྒྱ་གར་བ་གཞན་རྣམས་བཞིན་དུ་དབྱིན་ཇིར་སྐྱོན་འདོན་བྱ་རྒྱུ་དེ་དོན་མེད་ཡིན་པར་ཤེས་པ་དང་། ང་རང་ཚོའི་ནོར་འཁྲུལ་ལ་བརྟེན་ནས་དབྱིན་ཇི་རྣམས་རྒྱ་གར་དུ་ཡོང་བ་རེད། ང་ཚོའི་ནོར་འཁྲུལ་ལ་བརྟེན་ནས་ཁོང་ཚོ་འདིར་སྡོད་ཀྱི་ཡོད། ནམ་ཞིག་ང་རང་ཚོའི་ནོར་འཁྲུལ་རྣམས་མེད་པར་ཆགས་པ་ན། ཁོང་ཚོ་རྒྱ་གར་ནས་འགྲོ་རྒྱུ་ཡིན་པའམ་འགྱུར་འགྲོ་རྒྱུ་ཡིན་པ་ཤེས་པར་བྱེད་པ།
རང་དབང་དང་འདྲ་མཉམ། ཐོབ་ཐང་དང་དམངས་གཙོ་སོགས་ནི་གཞི་རྩའི་ཆ་ནས་ཆབ་སྲིད་ཀྱི་བརྡ་ཆད་ཅིག་ཡིན་ནའང་། ཆབ་སྲིད་ཀྱི་འདུ་ཤེས་དང་། ས་ཁོངས་ཀྱི་འདུ་ཤེས། མི་རིགས་ཀྱི་འདུ་ཤེས་དབེན་པའི་ཡུལ་དུས་སུ་བརྡ་ཆད་དེ་དག་ལ་ཤེས་རྟོགས་འབྱུང་བ་ནི་དཔེ་མི་སྲིད་པ་ཞིག་རེད། འདུ་ཤེས་དེ་དག་ཡོད་མ་མྱོང་བའི་རྟགས་ནི་ལོ་ཚིགས་སྐོར་ཞིག་གཞན་དང་བསྡུར་བས་ཀྱང་ཤེས་ཏེ།
གསལ་བཤད། གོང་གསལ་གན་དྷིའི་སྐོར་གྱི་ལུང་དག་ནི《གན་དྷིའི་རང་རྣམ》རྒྱ་འགྱུར་མ་དང་། ན་ག་སངས་རྒྱས་བསྟན་དར་གྱིས་བསྒྱུར་པའི《རྒྱ་གར་རང་སྲིད་རང་སྐྱོང》 ལྷ་ལུང་བློ་བཟང་ཕུན་ཚོགས་ཀྱིས་བསྒྱུར་པའི《བདག་ཉིད་ཆེན་པོ་གན་དྷིའི་རྣམ་ཐར་དང་གསུང་རྩོམ་གཅེས་བསྡུས》《གན་དྷི》ཞེས་པའི་གློག་བརྙན་བཅས་དང་འབྲེལ་ཡོད་ཀྱི་ཡིག་ཆ་ཁག་ལས་དྲངས་པའོ།། )
མི་འདྲ་ས་ལ་ཁ་གཡར་ལེ་བདའ་མེད་པར། འདྲ་ས་ཆོས་ལུགས་རིག་གནས་ཀྱི་ཞིང་ས་ལེབ་ཞེང་གཅིག་པར་ཐུགས་གཞིགས་དང་། ཁྱད་པར་དུ་ཡོད་ཚད་ཡོངས་ཁྱབ་རིན་ཐང་གི་ངོས་སམ་ཆབ་སྲིད་ཀྱི་ངོས་ནས་བསམ་བློ་བཏང་སྟེ། བློ་རིག་ཐབས་ཤེས་བསྐོར་བ་ཡིན་ན། རྣམ་པ་ཀུན་ཏུ་དེ་དང་གཅིག་མཚུངས་ཀྱི་འབྲས་བུ་ལོས་ལོན། རྒྱུ་མཚན་ནི། མི་འདྲ་ས་དེ་འདྲ་ས་ལས་ཐོན་པས་སོ།།
དང་པོ། ཞིན་ཅང་ལ་སྤྱད་པའི་ཐབས་དེ་འབྲས་བུ་ལྡན་པ་ཞིག་ཡིན་ཕྱིར། དབུས་གཞུང་གིས་བོད་དུའང་བོད་ལྗོངས་ཐོན་སྐྱེད་འཛུགས་སྐྲུན་དམག་ཤོག་ཅེས་པ་ཞིག་གསར་འཛུགས་གནང་རྒྱུར་བསམ་བློ་གཏོང་འོས་ལ། ཡུ་གུར་ལྟ་བུའི་མི་རིགས་རྒོད་པོ་དེ་འདྲའང་དབང་འོག་ཏུ་བསྡུས་ཏེ་གུས་གུས་ཞུམ་ཞུམ་བཟོས་ཡོད་ན། བོད་མི་ལྟ་བུས་དོ་ཟླར་ག་ལ་འོང་།
གལ་ཏེ། མི་ལོ་སྟོང་ཕྲག་གི་རིང་ལ་རྒྱ་གར་གྱི་ཆོས་ལུགས་རིག་གནས་བླངས་པའི་འབྲས་བུར། བོད་རྣམས་ཆོས་ཀྱི་ས་ལམ་མཐོན་པོར་གཤེགས་ཡོད་པར་ཆ་བཞག་ན། ད་ནི་ཡང་བསྐྱར་རྒྱ་གར གྱི་སྲིད་ལུགས་རིག་གནས་དྲངས་པའི་འབྲས་བུར། བོད་རྣམས་སྲིད་ཀྱི་ཐོབ་ཐང་རྩོད་པའི་དུས་ལ་བབས་འདུག ཡོད་ཚད་ཡོངས་ཁྱབ་རིན་ཐང་གི་ངོས་ནས་སོ།།
མི་རྟོན་པ་ཞེས་པ་ནི་སྲིད་གཞུང་ངམ་བཙན་དབང་གིས་བཅས་པའི་དྲང་བདེན་མ་ཡིན་པའི་བཅའ་ཁྲིམས་དང་སྲིད་འཛིན་གྱི་བཀོད་ཁྱབ་གང་རུང་ལ་དམིགས་ཏེ། ཤེས་བཞིན་དུ་མི་བརྩི་བ་དང་མི་སྲུང་བ། རྗེས་སུ་འབྲང་བར་མི་བྱེད་པ། སྤྱོད་པ་དྲག་པོ་མ་ཡིན་པའམ་འཚེ་མེད་ཞི་བའི་ལམ་ནས་དེ་དག་གྱེན་དུ་ལྡོག་པར་རྩོམ་པ་ལ་ཟེར་ཞེས་སོ།། 
རྒྱ་གར་བ་གཞན་བཞིན་དུ་སྐད་ཆ་བཤད་པ་ལས་ལག་ལེན་བསྟར་བ་དེ་ནུས་པ་ཆེ་བ་ཡོད་པར་ཤེས་པ་དང་། རང་གི་སེམས་སུ་གང་ཡོད་པ་དེ་ཉིད་འཇིགས་སྣང་མེད་པའི་ཐོག་ནས་བཤད་པ་དང་། དེའི་མཐའ་འབྲས་ཇི་ལྟར་བྱུང་ཡང་བཟོད་པ། དེ་འདྲའི་ཐོག་ནས་ང་ཚོས་རང་གིས་བཤད་པའི་ཤུགས་རྐྱེན་དེ་གཞན་གྱི་སྟེང་དུ་འཇོག་ཐུབ་པར་སེམས་པ།
སྤྱི་ལོ1215ལོར་དབྱིན་ཇི་པ་རྣམས་ཀྱིས《རང་དབང་རྩ་འཛིན་ཆེན་མོ》བཟོས་ཤིང་། དེར་རང་དབང་དང་ཐོབ་ཐང་གི་གོ་དོན་རྩ་འཛིན་དུ་ཕབ་པའི་དུས་རབས་སུ། བོད་རྣམས་སིལ་བུར་ཐོར་ཏེ་སིལ་བུར་གནས་ཤིང་སོ་སོའི་ས་ནས་ཡོན་རྒྱལ་པོ་དང་རྒྱལ་སྲས་ལ་མགོ་བཏགས་ཞུས་ཞོར་ཆོས་སྡེ་གསར་རྒྱག་ལ་བྲེལ་བའི་གནས་སྐབས་སུ་ལུས་སོང་།
བཞི་པ། རྒྱ་བོད་གཉེན་བསྡེབས་ལ་དཔང་བསྟོད་དང་མི་རིགས་འདྲ་སྒྱུར་དམ་གཙིགས་བྱེད་རྒྱུ་དང་། ཨ་མདོ་དང་ཁམས ཀྱི་བོད་རིགས་རང་སྐྱོང་ཁུལ་ཁག་ཅིག་གྲོང་ཁྱེར་ཆགས་ཚད་ལྡེང་བར་ཁ་གཡར་ཏེ། གྲོང་ཁྱེར་དུ་བཏགས་པ་ཡིན་ན། རང་སྐྱོང་ཁུལ་དང་རང་སྐྱོང་ལྗོངས་ཟེར་བ་རྣམས་ངང་ཤུགས་ཀྱིས་མེད་པ་ཆགས་འགྲོ་ཡི་རེད།
བསམ་བློ་དེ་ལྟར་བཏང་བ་ཡིན་ན། ཡོད་ཚད་ཆབ་སྲིད་དང་མ་འབྲེལ་བ་མེད་འདུག ཡོད་ཚད་ཆབ་སྲིད་དང་འབྲེལ་བ་དེ་ལྟར་ན། དེ་ལ་ཐབས་ཤེས་ཤིག་དང་། ཁུངས་ལུང་ཞིག་དང་། རྟེན་གཞི་ཞིག་ཅིས་ཀྱང་དགོས་འདུག དེ་ནི་རྒྱ་གར་གྱི་གན་དྷིའི་བདེན་པའི་ཨུ་ཚུགས་ཡིན་པ་ཁོ་བོས་མ་ཤེས་གོང་ལ་ཀུན་གྱིས་རྟོགས་ཡོད་ཀྱང་སྲིད།
དེ་ནི་གན་དྷིའི་ཕ་ཡུལ་གྱི་སྐད་དེ་གུ་ཛ་རཱ་ཏིའི་སྐད་ཡིན་ལ། གན་དྷིས་ཁོང་གི་ལྟ་སྤྱོད་ཡང་དག་ཏུ་སྟོན་པ་དང་ཆབ་སྲིད་ཐོབ་ཐང་རྩོད་ལེན་གྱི་སྐབས་སུ་རྒོལ་འཛིང་གི་མཐའ་ལ་ལྟུང་བའི་ཉེན་ཁ་འགོག་ཕྱིར། སྐྱེས་བུ་ཤེས་རབ་ཅན་ཞིག་གི་བློ་གྲོས་དང་བགྲོས་ཏེ་ཆེད་དམིགས་གསར་བཅོས་མཛད་པ་ཡིན་ཚུལ་མཐོང་།
ད་ནི་འཆད་པར་བྱ་བའི་ལས་གཙོ་བོ་ལ་འཇུག་རྒྱུ་ཡིན། གང་ཡིན་ཟེར་ན། དེ་ནི་སྤྱི་དམངས་ཀྱི་མི་རྟོན་པའི་ཐོབ་ཐང་ཞེས་པའམ། བདེན་པའི་ཨུ་ཚུགས་ཀྱི་ལྟ་སྤྱོད་ཅེས་པའམ། འཚེ་མེད་བསྟུན་མེད་ཀྱི་ལས་འགུལ་ཞེས་པ་སྟེ། གཞི་གཅིག་ལ་ལྡོག་པ་ཐ་དད་དམ་དོན་གཅིག་ལ་མིང་གི་རྣམ་གྲངས་དུ་མ་ཡོད་པ་དེ་བྲིའོ།།
བོད་དུ་གན་དྷི་འབྱོན་མིན་དང་། བདེན་པའི་ཨུ་ཚུགས་ལ་རྟེན་གཞི་ཡོད་མེད། འཚེ་མེད་བསྟུན་མེད་ལ་འབྲས་བུ་འབྱུང་མིན་སོགས་ནི་མ་འོངས་ལུང་བསྟན་ལ་ཐོགས་རྡུགས་མེད་པ་ཞིག་མིན་ན་ཅི་ལྟར་ཤེས། ཡིན་རྒྱུ་ནི། ལུང་བསྟན་དེ་བོད་མི་སོ་སོའི་སེམས་ལ་ཡོད་དགོས་ངེས་ཏེ། ཁོ་བོ་ནི་དེ་ལ་ཡིད་ཆེས་སོ།།
མི་རྟོན་པ་ཞེས་པ་དེ་བོད་ཀྱི་བཤད་སྟངས་ལྟར་ན། བཤད་སྒྲུབ་གཉིས་ལས་སྒྲུབ་པའི་ཆོས་ཅན་དང་ལུས་ངག་ཡིད་ཀྱི་ལས་གསུམ་ལས་ལུས་ཀྱི་ལས་སུ་གཏོགས། དེ་ནི་བཤད་པ་དང་བསམ་པ་དང་སྒོམ་པ་ཙམ་གྱིས་མི་འགྲུབ་ལ། སྤྱོད་པ་གང་ཞིག་ལག་ལེན་རྣམ་འགྱུར་དུ་མངོན་དགོས་པ་ཞིག་རེད། 
ད་ལོར། ཁོ་བོར་ཚོར་ཤེས་ཆེན་པོ་གསུམ་བྱུང་ཡོད་པ་ཡིན། དེ་ཡང་དགའ་བའི་ཚོར་པ་དང་། སྐྱོ་བའི་ཚོར་པ་དང་། འཇིགས་པའི་ཚོར་པ་བཅས་སོ།། ཁོ་བོས་ཐོག་མར་འདི་གསུམ་བཤད་པའི་རྗེས་ལ། དེ་འབྲེལ་རང་བཞིན་གྱིས་བཤད་དགོས་བྱུང་བའི་བསླབ་པ་འཚེ་མེད་ཞི་བའང་བཤད་རྒྱུ་ཡིན།
རྒྱ་གར་བ་གཞན་བཞིན་དུ་རྒྱལ་ཁབ་སུ་གང་ཡང་སྡུག་བསྔལ་བཟོད་བསྲན་མ་བྱས་པར་ཡར་རྒྱས་ཕྱིན་མེད་པར་ཤེས་པ་དང་། གཡུལ་ས་ལ་ཡང་སྡུག་བསྔལ་དེ་ནི་ཚོད་བལྟ་བྱེད་རྒྱུ་དེ་ཡིན་པ་ལས་གཞན་གསོད་པར་བྱེད་པ་དེ་མིན། བདེན་པའི་ཨུ་ཚུགས་ལ་མཚོན་ན་ཡང་དེ་ལྟར་ཡིན་པ་རེད།
ང་ཚོས་གོང་གི་ལོ་ཚིགས་འདི་ཙམ་གཤིབ་བསྡུར་བྱས་པས་ཀྱང་བོད་ཀྱི་ལོ་རྒྱུས་ཀྱི་གནད་འགའ་ཟིན་ཡོད་སྙམ་སྟེ། བོད་ཀྱི་ལོ་རྒྱུས་ནི་མགོ་འདོགས་རིང་ལུགས་དང་། གྲུབ་མཐས་འཐེན་འཁྱེར། མཆོད་ཡོན་འབྲེལ་བ། ཁ་རུབ་སྒོ་བསྡམས་ཀྱི་ལོ་རྒྱུས་ལས་མ་འདས་པའི་ཚུལ་དེ་རེད།
སྨན་པ་གང་ཞིག་ནས་རང་ཉིད་ཆོས་ལུགས་གང་ཡིན་ལ་མ་ལྟོས་པར་དབྱིན་ཇིའི་སྨན་རྫས་སྦྱོར་སྡེབ་ཁང་དུ་སྙིང་རྗེ་ཡ་ང་མེད་པར་སྲོག་ཆགས་ལ་དཀའ་ངལ་སྤྲད་པ་བརྒྱུད་བཟོས་པའི་སྨན་ལས་ལུས་པོ་ཐང་པོ་བཟོ་རྒྱུའི་ཚབ་ཏུ་ལུས་པོ་ནད་པ་རང་གནས་པར་བྱེད་པར་སེམས་པ།
ཧི་མ་ལ་ཡ་མེད་ཚེ་རྒྱ་གར་དེ་ཚུ་རོལ་ཚུ་རོལ་གྱི་ཕུ་ནུ་མིང་སྲིང་ཡིན་གྱི་རེད་དེ་ཆོས་ལུགས་མགོ་ཁུངས་གཅིག་པས་དང་། ཧི་མ་ལ་ཡ་ཡོད་པས་རྒྱ་གར་དེ་ཕ་རོལ་ཕ་རོལ་གྱི“མུ་སྟེགས”ཟེར་ཏེ་སྲིད་ལུགས་ཐ་དད་ཆགས་པ་རེད། ཡོད་ཚད་ཆོས་ལུགས་ལྟ་གྲུབ་ཀྱིས་སོ།།
ཁོ་བོའི་གོ་ཚུལ་ལྟར། གན་དྷིའི་མི་ཚེའི་རིན་ཐང་དེ་ཕྱོགས་གཉིས་ནས་བཤད་རྒྱུ་ཡིན། གཅིག་ཏུ་གན་དྷི་ནི་ཆོས་དོན་ཉམས་སུ་བཞེས་པའི་སྲིད་དོན་པ་ཡིན་པའི་ངོས་ནས་དང་། གཉིས་སུ་གན་དྷི་ནི་ཐོབ་ཐང་ཞི་བས་རྩོད་པའི་དེད་དཔོན་ཡིན་པའི་ངོས་ནས་སོ།།
དེ་ལྟར་ཞིབ་ཏུ་བསམ་ན། ཁོ་བོ་དགའ་བའི་ཚོར་པ་སྐྱེས་པ་ལ་རྒྱུ་མཚན་བཞི་ཡོད་དེ། གཅིག་ནི་གསར་བརྗེའི་དོན་སྙིང་དང་། གཉིས་ནི་གསར་བརྗེའི་ཤུགས་རྐྱེན། གསུམ་ནི་གསར་བརྗེའི་དམིགས་ཡུལ། བཞི་ནི་བདེན་མཐའ་གསལ་རྒྱུའི་རྟགས་མཐོང་བ་བཅས་སོ།།
དོན་འདི་བརྡ་དོན་གྱི་གོ་རིམ་བཞིན་སྤྱི་དམངས་དང་། མི་རྟོན་པ། སྤྱི་དམངས་ཀྱི་མི་རྟོན་པའི་ཐོབ་ཐང་བཅས་གསུམ་གྱི་སྟེང་ལ། དེ་འབྲེལ་སྤྱི་དམངས་ཀྱི་མི་རྟོན་པ་ཞེས་པའི་མིང་ཚིག་གི་བྱུང་བ་དང་བཅས་ཚན་པ་བཞི་རུ་ཕྱེ་ནས་བཤད་རྒྱུ་ཡིན།
ཁྲིམས་རྩོད་པ་གང་ཞིག་ནས་ཚོགས་པ་ནང་ཁུལ་གྱི་འཁྲུག་རྩོད་དབུས་སུ་མ་ཞུགས་པ་དང་། དེ་ལས་ལྡོག་སྟེ་ཁྲིམས་ཁང་དུ་མི་འགྲོ་བ་དང་། དེ་བཞིན་རང་གི་ཉམས་མྱོང་ཐོག་ནས་གཞན་རྣམས་ཁྲིམས་ཁང་དུ་མི་འགྲོ་ཆེད་སློབ་སྟོན་བྱེད་པ།
གནའ་དུས་བཞིན་རི་བོ་ཧི་མ་ལ་ཡ་དེ་སེམས་ཀྱི་སྙིང་སྟོབས་ཀྱིས་བདེ་མོར་བསྙམ་ནུས་ན་ནི། བདེན་པའི་ཨུ་ཚུགས་ནི་ཉེ་ས་ཉེ་ས་ན་ཡོད་དེ་སྲིད་ཀྱི་ལམ་སྟོན་ལག་སྙོབ་གཅིག་གིས་ལོན། ཡོད་ཚད་ཉེ་བ་ཉེ་བ་དང་ལེན་བྱེད་བདེ་བ་ལ་ཨང་།
ཕྱུག་པོ་གང་ཞིག་རང་གི་རྒྱུ་ནོར་རྣམས་ལག་ཤེས་ཀྱི་འཐག་བེད་སྤྱོད་བྱ་རྒྱུར་འགྲོ་གྲོན་གཏོང་བ་དང་། རང་ཉིད་ནས་རང་ཡུལ་གྱི་དངོས་པོ་བེད་སྤྱོད་བྱེད་དེ་གཞན་ལ་ཡང་དེ་ལྟར་བྱེད་དགོས་པའི་སྐུལ་མ་གཏོང་བར་བྱེད་པ།
སྨན་པ་གང་ཞིག་ནས་རང་གི་འཚོ་རྟེན་གྱི་ལས་དེ་སྤངས་པ་དང་། གཞན་ལ་ལུས་ཀྱི་སྨན་བཅོས་ལས་ལྷག་པ་སེམས་ཀྱི་སྨན་བཅོས་བྱ་རྒྱུ་ཤེས་ཏེ་དེའི་སྐོར་ཉམས་ཞིབ་བྱས་ནས་དེ་དག་འཕྲོད་བསྟེན་ཡག་པོ་ཡོང་བར་བྱེད་པ།
རྒྱ་གར་བ་གཞན་བཞིན་དུ་མྱ་ངན་གྱི་དུས་ཚོད་སྐབས་བག་མེད་བྱེད་མི་རུང་བ་དང་། ཇི་སྲིད་ང་ཚོ་བདེ་བ་མ་ཐོབ་པ་དེ་སྲིད་དུ་ང་ཚོ་བཙོན་ཁང་ནང་ངམ་ཡང་ན་རྒྱལ་ཁབ་ནས་སྤྱུགས་པ་དེ་འགྲིགས་པར་སེམས་པར་བྱེད་པ།
རྒྱ་གར་བ་གཞན་བཞིན་དུ་དབྱིན་ཇིའི་དཔལ་ཡོན་ཡར་ཐོན་ལ་བསྐུལ་མ་གཏོང་བའི་ཉེས་པར་རང་ཉིད་མ་འཆི་བར་དུ་ཨན་དཱ་མཱན དུ་མི་ཚེ་སྐྱེལ་དགོས་བྱུང་ཡང་ཉེས་པ་དེ་ཆེན་པོ་མ་ཡིན་པར་སེམས་པ།
སློང་བས་ཅི་ཡང་མི་ཐོབ། དེ་ནི་ང་ཚོ་རང་གིས་ལེན་དགོས་པ་ཡིན། དེ་ཚོ་ལེན་པར་ང་ཚོར་སྟོབས་ཤུགས་དགོས་པ་ཡིན། སྟོབས་ཤུགས་དེ་ནི་གཤམ་གསལ་དུ་འཁོད་པ་རྣམས་ལག་ལེན་བསྟར་མཁན་རྣམས་ལ་ཡོད་པ་ཡིན།
དོན་དངོས་སུ་མི་རིགས་གནད་དོན་གྱི་གཞི་རྩ་ནི་མི་གྲངས་མང་ཉུང་གིས་ཐག་ཆོད་པ་ཞིག་དང་། བོད་ཀྱི་གནད་དོན་ཐག་གཅོད་བྱེད་ཐབས་ཆེས་ལེགས་ཤོས་ནི་མི་འབོར་གནས་སྤོ་བྱས་པས་འཐུས་པ་ཞིག་རེད།
འཚེ་མེད་བསྟུན་མེད་དེ་ལས་འགུལ་གྱི་དབང་དུ་བཏང་ན། གན་དྷིས་དབུ་ཁྲིད་དེ་སྔ་རྗེས་ཐེངས་བཞི་ལ་བྱུང་མྱོང་བར་གྲགས། འདིར་སྒྲིག་སྒྱུར་མཚམས་སྦྱོར་མདོར་བསྡུས་རེ་བྱེད་ན།
དཔྱོད་ཤེས་དང་ཤེས་བྱ་ལ་རྒོལ་བའི་ལས་སྤེལ་བ་དང་། ཤེས་དམན་གྱི་མང་ཚོགས་ལ་ཁ་གསག་དང་མགོ་སྐོར་གཏོང་བ། ཟོལ་མེད་དྲང་གཞག་གི་བསམ་བློ་ལ་ཉེས་ཆད་དྲག་པོ་གཅོད་པ།
དེ་ཡང་། ཇི་ལྟར་མི་བསྟུན་པའམ་མཉམ་ལས་མི་བྱེད་པའི་ཚུལ་གན་དྷིས་དོན་ཚན19གསུངས་པ་བོད་འགྱུར《རྒྱ་གར་རང་སྲིད་རང་སྐྱོང》དུ་ཡོད་པ་འདིར་དཀྱུས་གཅིག་ཏུ་འགོད་ན།
ད་ནི་ཁ་ཡིག་གི་དབང་དུ་བྱས་པས་འཚེ་མེད་ཞི་བ་དང་བསྟུན་པར་མི་བྱ་བ་སྟེ། བསྡུས་ན་འཚེ་མེད་བསྟུན་མེད་ཅེས་བརྗོད་ཆོག འདི་ལ་འཆད་བྱའི་དོན་གཉིས་ཡོད་པ་ལས།
མི་མང་ལ་སློབ་སྟོན་བྱེད་ཁུལ་གྱིས་རང་ཉིད་བཙོན་ཁང་དུ་མི་འགྲོ་བར་སྐྱོབ་པར་བྱེད་པ་དེ་རྨོངས་པ་ཁོ་ན་ཡིན་པ་རྒྱ་གར་བ་གཞན་བཞིན་དུ་སེམས་པ།
མི་དམངས་རྣམས་རིག་གནས་དང་བརྡ་འཕྲིན་ཐོས་མེད་ཁེར་རྐྱང་དུ་འཕུད་པ་དང་། ཕྱི་ཕྱོགས་ཀྱི་དངོས་ཡོད་གནས་ཚུལ་ཤེས་རྟོགས་མེད་པའི་རྒྱ་འདེབས་པ།
དམུ་རྒོད་ཆོས་ཅན་གྱི་ལྕགས་ཐག་ལག་སྦྲེལ་ཁྲིམས་ལུགས་སླར་གསོ་བྱས་ཏེ“མི་དམངས་སྤྱི་དགྲ”རུ་བཏགས་པ་གང་གི་ཉེ་དུ་དང་བཅས་པར་ལྟ་ཕྱོགས་འཆང་བ།
ཆོས་མགོ་རྒྱ་གར་ཡིན་པ་དེ་བཞིན་སྲིད་མགོ་ཡང་རྒྱ་གར་ལ་གཏུག་དགོས་པ་འདི་བོད་མིའི“ལས་དབང”གིས་བཀྲལ་ན་ཅི་དགའ། ཡོད་ཚད་ཆབ་སྲིད་ཀྱི་ངོས་ནས་སོ།།
ཕྱུག་པོ་གང་ཞིག་རང་གི་ནོར་ལ་མི་ལྟོས་པར་དབང་ཚད་ལྡན་པ་ཇི་ཙམ་ཆེ་ཡང་འཇིགས་སྣང་མེད་པའི་ཐོག་ནས་རང་གི་སེམས་ནང་ཡོད་པ་དེ་བཤད་པར་བྱེད་པ།
གང་དེའི་དམིགས་ཡུལ་ནི་རང་དབང་བདེ་སྐྱིད་དེ་ཞི་མཐུན་གྱི་ཕྱིར་དུ་ཡོངས་ཁྱབ་ཐོབ་ཐང་རྩོད་པ་བཅས་རང་རིགས་རྣམས་ལ་རྒྱུ་ཆར་ཕུལ་བའོ།། 
རྩོད་གླེང་རྩད་བསྡུར་གྱི་ཚབ་དེ་ཧམ་ཤེད་བཙན་ཆོད་ཀྱིས་བྱེད་པ་དང་། སྲིད་ཚོགས་ཀྱིས་གསར་འགྱུར་ལ་བཏང་འཛིན་བྱེད་པ།
ཁྲིམས་རྩོད་པ་གང་ཞིག་ནས་རང་གི་ཁྲིམས་རྩོད་པའི་ལས་ཀ་མཚམས་འཇོག་བྱས་ནས་རང་ཁྱིམ་དུ་ལག་པས་འཐག་བཏག་སྟེ་གོས་བཟོ་བ།
བདེན་པའི་ཨུ་ཚུགས་ཀྱི་ལྟ་བའི་སྙིང་པོ་ནི་ལྷ་མི་ངོ་བོ་དབྱེར་མེད་དང་མི་སེམས་དགེ་བའི་རང་བཞིན་གཅིག་མཚུངས་ཡིན་པ།
རྒྱ་གར་བ་སྤྱི་ཡོངས་བཞིན་དུ་ད་ལྟ་འགྱོད་པ་དང་། བཤགས་པ། དེ་བཞིན་མྱ་ངན་གྱི་དུས་ཚོད་ཡིན་པར་ངོ་ཤེས་པར་བྱེད་པ།
ཁོ་བོས་འདི་ནས་གན་དྷིའི་བདེན་པའི་ཨུ་ཚུགས་ཀྱི་ལྟ་སྤྱོད་དེ་ཚན་པ་བཞི་རུ་ཕྱེ་ནས་མཚམས་སྦྱོར་བྱེད་རྒྱུ་ཡིན་ཏེ། 
ཆབ་སྲིད་ཀྱི་འདུན་མོས་གཏོར་བརླག་བྱེད་ཅིང་། ཟོལ་སྦྱོར་དང་རྫུ་བཟང་གིས་མི་དམངས་མགོ་རྨོངས་པར་བྱེད་པ།
མི་དམངས་སྐུལ་སློང་གིས“མི་དམངས་སྤྱི་དགྲ”རུ་བཏགས་པ་དག་ལ་མ་ཉེས་ཁག་གཡོགས་དང་མནར་གཅོད་སྡུག་པོ་གཏོང་བ།
བཟོ་པས་བཟོ་མཚམས་འཇོག་པ་དང་རྒོལ་གཏམ་གཏོང་བ་གཏན་འགོག་དང་། ངལ་རྩོལ་ལས་འགུལ་གང་ཡང་རྩ་གཏོར་གཏོང་བ།
གང་དེའི་དགོས་པ་ནི་གདུང་སེམས་མཉམ་སྐྱེད་དེ་རྒྱབ་སྐྱོར་གྱི་ཕྱིར་དུ་གསང་མེད་ཁྲོམ་བསྒྲགས་བྱེད་པ་དང་། 
གང་དེའི་ངོ་བོ་ནི་བདེན་པ་རང ལ་ཡོད་པ་སྟེ་བདེན་པའི་ཕྱིར་དུ་བཟོད་སྒོམ་དཀའ་བ་སྤྱོད་པ་དང་། 
ཁྲིམས་རྩོད་པ་གང་ཞིག་ནས་ཁྲིམས་རྩོད་ཀྱི་ལས་ཀ་དོར་བ་བཞིན་དུ་ཁྲིམས་དཔོན་གྱི་ལས་ཀ་ཡང་མི་བྱེད་པ།
བཟོ་ཞིང་ཚོང་ལས་བཅས་ལས་རིགས་ཀུན་ལ་དབང་སྒྱུར་ཚོགས་པའི་གཙོ་འཛིན་གྱིས་ཁ་ལོ་སྒྱུར་བ་བཅས་སོ།། 
རྒྱ་གར་བ་གཞན་བཞིན་དུ་ང་ཚོས་སྡུག་བསྔལ་བཟོད་པར་བྱེད་པའི་ཐོག་ནས་རང་ཉིད་གྲོལ་ཐུབ་པར་ཤེས་པ།
དེ་ཡང་། སྤྱི་དམངས་ཀྱི་མི་རྟོན་པ་དེ་སྤྱི་ཚོགས་ཆབ་སྲིད་ཀྱི་སྤྱོད་པར་ཆགས་པ་ནི་ཨ་རིའི་རྩོམ་མཁན
ཁྲིམས་རྩོད་པ་གང་ཞིག་ནས་རང་གི་ཡོན་ཏན་དེ་གཞན་ལ་སློབ་སྟོན་དང་གཞན་གྱི་མིག་ཕྱེ་བ་ལ་བྱེད་པ།
གང་དེའི་བྱེད་ལས་ནི་ཁྲིམས་ངན་ཟློག་པ་སྟེ་ལུགས་མཐུན་གྱི་ཕྱིར་དུ་འཚེ་མེད་ཞི་བ་ལ་གནས་པ་དང་།
དཔེ་ཆ་མེད་བརླག་བཟོ་བ་དང་། ལོ་རྒྱུས་དང་ཚན་རིག་ལས་བྱུང་བའི་བདེན་པ་ལ་ལོག་འགྲེལ་བྱེད་པ།
འདིར་སྤྱོད་པ་བཤད་རྒྱུ་ཡིན་སྟབས། ཐོག་མར་ཁོང་གི་སྤྱོད་བཟང་ནས་བཤད་པའི་དགོས་པ་ཡོད་པར་འདོད།
དེ་བཞིན་དུ་དབང་མཐའ་སྒེར་གཅོད་རིང་ལུགས་ཀྱི་དབང་སྒྱུར་ཁྱད་ཆོས་དྲུག་ཏུ་བསྡུ་བའང་ཡོད་དེ།
བདེན་པའི་ཨུ་ཚུགས་ཀྱི་སྤྱོད་པའི་སྙིང་པོ་ནི་འཚེ་མེད་ཞི་བ་དང་བསྟུན་པར་མི་བྱ་བ་ཡིན་པ།
ལས་བཟོ་གྲལ་རིམ་གྱིས་མ་རྩ་རིང་ལུགས་ལ་གསར་བརྗེ་བྱས་པ་གང་སར་བྱུང་རྒྱལ་དུ་སྤྱོད་པ།
ནམ་ཞག་རྒྱུན་གཏན་གྱི་དམག་འཁྲུག་གྲ་སྒྲིག་གིས་མི་དམངས་ཐམས་ཅད་དམག་དོན་ཅན་དུ་བཟོ་བ།
དེ་དུས་སྔ་མ་སོག་པོས་བོད་ཀྱི་བདག་པོ་བྱས་པ་དང་། ཧོར་དང་སོག་པོ་དོན་མཚུངས་ལ། ཡང་མན་ཇུ རིགས་ཀྱི་རྒྱལ་པོ་ཤུན་ཙིས རྒྱ་ནག་དང་སོག་པོའི་ཁ་ཇུ་ར། དུ་དཀར་སོགས་ཧོར་ཁ། ཐོར་གོད་གྱིས་མཚོན་སོག་པོའི་ཡུལ་གླིང་ཐམས་ཅད་མངའ་འོག་ཏུ་བཙུད་ནས་དབང་དུ་བསྒྱུར་རྗེས། གོང་མ་ཁང་ཤིས རྒྱལ་ས་ལོ་དྲུག་ཅུ་རེ་གཅིག་བཟུང་ནས་འདས། དེ་ནས། ཤུན་ཙིའི་སྲས་གཡུང་ཊིང སྲིད་ཁྲིར་མངའ་གསོལ། སོག་གུ་ཤྲཱི་བསྟན་འཛིན་ཆོས་རྒྱལ་གྱི་གདུང་རྒྱུད་ཆིན་ཝང་བློ་བཟང་བསྟན་འཛིན་གྱིས་མན་ཇུ་གོང་མར་ངོ་ལོག་པས་མན་ཇུ་དམག་དང་འཁྲུག་
རྩོད་བྱུང་། མདོ་སྟོད་དམ་ཁམས་སྟོད་དཔོན་མགོ་དོན་དགུའི་ནང་གསེས། ཚོ་བ་སོ་དགུ་བོད་གཞུང་ནས་གཟིགས་སྐྱོང་གནང་རྒྱུ་དང་། དེམ་ཆི་ཉེར་ལྔ་གནས་སྐབས་མཚོ་སྔོན་ཕྱོགས་ནས་ལྟ་རྒྱུ་བྱས་ཤིང་། མཚོ་སྔོན་ཕྱོགས་སུ་ཡོད་པའི་བོད་སྡོད་ཨམ་བན་དང་། རྒྱ་དཔོན་དག་གནས་སྐབས་ཕྱིར་འཐེན་བྱས།
གཡུང་ཊིང་ཁྲི་ལོ་གཉིས་ཐོག་ཏུ་ཡུན་ནན་ཐི་ཐུའི་དམག་དང་མི་སྡེ་སྤྱི་ཁྱབ་ཀྱི་དཔོན་པོ་ཧོ་ཏཱ་
མན་ཇུའམ་མན་ཇུ་ནི་ཨེ་ཤ་ཡའི་ཤར་མའི་མཚོ་འགྲམ་དུ་གནས་པའི་གྲངས་ཉུང་མི་རིགས་ཤིག་སྟེ། རྒྱ་སྐད་ལ ཟེར།
ཤུན་ཙི། མན་ཇུ་གོང་མའི་རྒྱལ་པོ་ཞིག། ཡི་གེ་གཞན་དུ་ཧྲུན་ཀྲིས་ཞེས་བྲིས་པའང་འདུག བོད་སྐད་དུ་ཐབས་སྐྱོང་རྒྱལ་པོའང་ཟེར།
སྤྱིར་མི་དབང་རྡོ་རྗེ་ཚེ་དབང་འདི་ཉིད་སྨྲ་བ་ཉུང་ཞིང་གཟི་བརྗིད་ཆེ་བ། ཐུགས་ཟབ་རྒྱ་ཆེ་གཏིང་མི་དཔོག་པར་ལུགས་གཉིས་ལ་མཁྱེན་རྒྱ་ཅན་ཞིག་བཞུགས། མཛད་རྗེས་ལ་ཆམ་གཤིས་བྲིས་མཁན་བརྒྱ་ནས་བཀའ་འགྱུར་དངུལ་བྲིས་དང་བསྟན་འགྱུར། མཁས་གྲུབ་བླ་མ་མང་པོའི་གསུངས་སོགས་པོ་ཏི་སྟོང་ཕྲག་ལྷག་ཙམ་བཞེངས། ཕོ་བྲང་རྣམ་རྒྱལ་མཁར་སྔོན་བཏབ་ནས་ཆོས་སྲིད་ལུགས་གཉིས་ཀྱི་བྱ་གཞག་སྔར་བཞིན་བསྐྱངས།
གཅེན་པོ་ཐའི་ཇིའི་གསེར་སྡོང་དང་། ཙནྡན་གྱི་གུ་རུ་མཚན་བརྒྱད། རྩ་བའི་བླ་མ་ལྷོ་རིན་པོ་ཆེའི་འཁྲུངས་རབས། གསེར་ཟངས་གནས་བརྟེན་བཅུ་དྲུག ཚེ་དཔག་སྣང་བརྙན་བརྒྱ་ཕྲག བདེ་གཤེགས་སོ་ལྔ་སོགས་རྟེན་བཞེངས་མཐའ་ཡས། གོང་མའི་ཕྲིན་ལས་པ་ཟི་ལིང་
ནང་ཆེན་རྒྱལ་རབས་དྲུག་ཅུ་རེ་གསུམ་པ་དཀོན་མཆོག་དཔལ་འབྱོར་ཚེ་བརྟན་ནི། ཡབ་རྡོ་རྗེ་ཚེ་དབང་དང་ཡུམ་གདོང་རུ་བཟའ་ཆེ་ཆུང་གཉིས་བསུས་པར་སྲས་གསུམ་བྱུང་བའི་ཆེ་བ་ཡིན་ཞིང་། རབ་བྱུང་བཅུ་གཉིས་པའི་ས་ཁྱི་སྤྱི་ལོ༡༧༡༨ལོར་འཁྲུངས། སྲས་ཆེ་བ་དཀོན་མཆོག་དཔལ་འབྱོར་ཚེ་བརྟན་ཞེས་དགུང་ལོ་བཅུ་དྲུག་ནས་ཁྲིམས་སྲིད་འཛིན། མན་ཇུ་གོང་མས་ཆིན་ཧུ་དཀོན་མཆོག་དཔལ་འབྱོར་ཞེས་པའི་མཚན་དང་། ཤེལ་འཕྲུ་བཅས་གནང་ཞིང་བཀུར་བཟོ་མཐོ་བར་བསྔགས། སྒམ་པོ་པ་བཟང་པོ་རྡོ་རྗེ། འབྲུག་པ་མི་ཕམ་ཕྲིན་ལས་ཤིང་རྟ་རྣམས་སྤྱན་
དྲངས་ཤིང་བསྙེན་བཀུར་དཔེ་མེད་མཛད། ཡུལ་སྡེ་བྱམས་པས་སྐྱོང་བ་སོགས་ལུགས་གཉིས་དགེ་བར་བསྐྱངས། སྐུ་ཚེའི་སྨད་ལ་རབ་ཏུ་བྱུང་ནས་ཆོས་ལ་གཞོལ་བས་ཡང་དབེན་རྒྱལ་བླ་ཞེས་གྲགས་ཤིང་། ཡང་དབེན་ཁང་ཞེས་པའི་ཕོ་བྲང་ཞིག་ཀྱང་བཞེངས་ནས་དེ་བཞུགས། དགུང་གྲངས་བཞི་བཅུ་ཞེ་དྲུག་བཞེས་ནས་རབ་བྱུང་བཅུ་གསུམ་པའི་ཆུ་ལུག་སྤྱི་ལོ༡༧༦༣ལོར་སྐུ་གཤེགས་སོ། །
ནང་ཆེན་རྒྱལ་རབས་དྲུག་ཅུ་རེ་བཞི་པ་དོན་གྲུབ་ཚེ་བརྟན་ནི་དཀོན་མཆོག་དཔལ་འབྱོར་གྱིས་རག་བཟའ་ཁབ་ཏུ་བསུས་པར་སྲས་གསུམ་བྱུང་བའི་ཆེ་བ་ཡིན། རབ་བྱུང་བཅུ་གསུམ་པའི་ཆུ་སྤྲེལ་སྤྱི་ལོ༡༧༥༢ལོར་སྐུ་འཁྲུངས། དགུང་གྲངས་བཅུ་གསུམ་ལ་ཟི་ལིང་ཨཾ་བན་མཇལ་དུ་བྱོན། རྒྱལ་པོ་དོན་གྲུབ་ཚེ་བརྟན་ཞེས་ཏོག་ཁེར་སྒམ་བསྩལ་ཞིང་སྣེ་ལེན་བཟང་པོ་མཛད།
རབ་བྱུང་བཅུ་གསུམ་པའི་ལྕགས་ཕག་སྤྱི་ལོ༡༧༩༡ལོར་གོར་ཥའི བཙན་འཛུལ་དམག་གིས་གཉའ་ནང་ནས་རིམ་བཞིན་སྐྱིད་གྲོང་། དེང་རི། ས་སྐྱ་སོགས་ལ་བཙན་བཟུང་བྱས་ཏེ་གཞིས་རྩེའི་བཀྲ་ཤིས་ལྷུན་པོ་སོགས་ལ་བཙན་འཛུལ་བྱས། དུས་དེར་བོད་སྡོད་ཨམ་བན་གྱི་གོང་མ་ཆན་ལུང་ལ་ཞུས་པས། དམག་དཔོན་ཧྥུ་ཁང་ཨེན་ཞེས་པར་དམག་ཁྲི་གཅིག་སྦྲག་ཏེ་ཟི་ལིང་ནས་བོད་དུ་གོར་ཥའི་བཙན་འཛུལ་དམག་ཕྱིར་ཟློག་བྱེད་པར་མངགས། ཁམས་ཕྱོགས་ནས་སྐྱོད་སྐབས་
བལ་ཡུལ་གྱི་མི་རིགས་ཤིག ༡༧༦༩བལ་ཡུལ་ལ་དབང་བསྒྱུར་ཤིང་གོར་ཥའི་རྒྱལ་རབས་བཙུགས།
ནང་ཆེན་རྒྱལ་པོས་བསུ་སྐྱེལ་དང་རྒྱབ་གནོན་མཛད་ཅིང་། ལྷ་ལྡན་དུ་ཐེངས་གཉིས་ལ་ཕེབས་པ་སོགས་གཞུང་སར་ཞབས་ཞུའི་ལས་དོན་རྒྱ་ཆེན་སྒྲུབ། གོང་ས་མཆོག་ནས་བརྩེ་བའི་གཟིགས་སྐྱོང་དང་། ཆེ་བསྟོད་གནང་། སྐུ་མཆེད་བསོད་ནམས་དར་རྒྱས་ཞེས་པ་ཡོད་ཀྱང་། ནང་མ་མཐུན་པར་ཟུར་དུ་གཞིས་བཟུང་ནས་བཞུགས། རྒྱལ་པོ་ཉིད་རབ་བྱུང་བཅུ་བཞི་པའི་མེ་ཕག་སྤྱི་ལོ༡༨༢༧ལོར་སྐུ་གཤེགས།
ནང་ཆེན་རྒྱལ་རབས་དྲུག་ཅུ་རེ་དྲུག་པ་དཀོན་མཆོག་ལྷ་རྒྱལ་མཆོག་བསོད་ནམས་ཆོས་འཕེལ་དང་གྲའུ་ར་ད་བཟའ་དཔོན་མོ་ལྷ་མོ་དཔལ་འཛོམས་གཉིས་ཀྱི་སྲས་སུ་རབ་བྱུང་བཅུ་བཞི་པའི་ལྕགས་སྟག་སྤྱི་ལོ༡༨༣༠ལོར་འཁྲུངས། རིས་མེད་ཀྱི་སྐྱེས་ཆེན་གང་མང་བསྟེན་ནས་མདོ་སྔགས་རིག་གནས་ཀུན་ལ་སྦྱང་བརྩོན་གནང། ལྷག་པར་དུ་གསོ་བ་རིག་པའི་ཐད་ལ་མཁྱེན་རྒྱ་ཆེ་བས། སྨན་ཡིག《 རྒྱལ་རྒན་གཅེས་བཏུས》 ཞེས་པ་ཞིག་ཀྱང་བརྩམས།
༥ ཁྱུང་པོ་མི་རིང་མ་དང་། སྦྲ་ཆེན་བརྒྱ་གྲངས་དཔོན། སྤས་འབྲུག་རྒྱལ་སོགས་ཀྱིས་ཉག་སྟག་གཉིས་ཀྱི་དམག་དཔུང་ཚར་བཅད་ཚུལ།
སྡེ་དགེ་དགོན་ཆེན་བཟུང་ཞིང་། སྡེ་དགེའི་གཞིས་འབྲོག་ཁག་ལ་དབང་བསྒྱུར། ལྷག་པར་སྡེ་དགེ་རྒྱལ་པོའི་ཡུམ་སྲས་དང་། ཀཿཐོག་དབོན་སྤྲུལ་སོགས་བཙན་འཁྲིད་བྱས་པས། བོད་གཞུང་ནས་ཉག་རོག་གི་དམག་མཐར་སྐྲོད་བྱེད་མཁན། དམག་དོན་སྤྱི་ཁྱབ་ཞབས་པད་ཕུ་ལུང་པ་ཚེ་དབང་རྡོ་རྗེ་བསྐོ་བཞག་ཐོག་དབུས་མདའ་དཔོན་ཁྲི་སྨོན་པ་སོགས་དང་དམག་དཔུང་བཅས་ལྷ་ལྡན་ནས་རྡོག་ཐོན་བྱས།
ཕྱིར་ནང་ཆེན་རྒྱལ་སར་ལོག་ནས་ཁྱུང་པོ་མི་རིང་མ་དང་། སྤས་འབྲུག་རྒྱལ་སོགས་ཀྱིས་སྟག་ཚང་ལྷ་མོའི་དམག་དཔོན་བསད་དེ་མགོ་བོ་བཅད་པ་རྒྱལ་པོར་ཕུལ་ནས། རྟིང་མ་བླངས་ཚུལ་སྙན་གསན་ཞུས། གཡུལ་འཁྲུགས་སྐབས་སུ་ཐོབ་པའི་སྦྲ་གུར། རོལ་ཆ། རྟ་སྒ་ཆས། སྟག་གཟིགས་ལྤགས་པ་སོགས་ཡོད།
རབ་བྱུང་བཅོ་ལྔ་པའི་ལྕགས་སྟག་སྤྱི་ལོ༡༨༩༠ལོར་ཀརྨ་པ་མཁའ་ཁྱབ་རྡོ་རྗེ་ནང་ཆེན་སྒར་དུ་གདན་དྲངས། དངོས་པོས་བསྙེན་བཀུར་རྒྱ་ཆེན་ཞུས། རྒྱལ་པོ་ཉིད་ཀྱིས་མངའ་འབངས་ཡོངས་ལ་དགེ་བཅུའི་ཁྲིམས་བསྡམས། མུ་རྒོད་གཉའ་ནས་མནན་ཅིང་ཉམས་ཆུང་བྱམས་པས་བསྐྱངས། རྒྱལ་ཁམས་རྒན་མོ་གསེར་ཁུར་ཡང་ཞི་འཇམ་བྱུང་བའི་ལོ་རྒྱུས་བྱུང་ངོ་། །དགུང་གྲང་དྲུག་ཅུ་རེ་གཅིག་བཞེས་ནས་རབ་བྱུང་བཅོ་ལྔ་པའི་ལྕགས་ཡོས་སྤྱི་ལོ༡༨༩༡ལོར་སྐུ་གཤེགས།
མཐོང་བ་དབང་བསྡུད་བཅས་ཕྱག་ཏུ་སོན། ལུགས་གཉིས་ཀྱི་མཛད་བཟང་རྒྱས། འགའ་ཞིག་གིས་འདི་ཉིད་རྒྱལ་རབས་གཅིག་ཏུ་བགྲངས་བའང་ཡོད།
རྗེ་དྲུང་གྲགས་པ་རྒྱ་མཚོ་ནི་རབ་བྱུང་བཅུ་བཞི་པའི་ལྕགས་འབྲུག་སྤྱི་ལོ་༡༨༢༠ལོར་འཁྲུངས། རྗེ་དྲུང་སྤྲུལ་སྐུར་སྔགས་ཤིང་། རི་བོ་ཆེའི་ཡང་དགོན་དུ་གསེར་ཁྲིར་ཕེབས། ཕྱིས་ནང་ཆེན་དང་རི་བོ་ཆེའི་བར་ས་ཆའི་ཐད་མ་འཁྱམ་པར་འགལ་རྩོད་བྱུང་ནས་གྱོད་གཞི་ཞུ་གཏུགས་ཆེད་ལྷ་སར་ཕེབས་པས་འབྲི་གུང་དུ་གཤེགས།
༦ རྒྱ་དཔོན་ཀྲང་ལོས་དམག་དང༌། ཀྲོའུ་ཨར་ཧྥང་། མཱ་ཕུ་ཧྥང་གི་མཱ་ཇག་དམག་བཅས་ཀྱིས་སྔ་ཕྱིར་བཙན་འཛུལ་བྱས་ཏེ་མི་སེར་རྣམས་ལ་རྡུག་རྡེགས་མནར་གཅོད་ཚད་མེད་བཏང་ཚུལ།
ནང་ཆེན་རྒྱལ་རབས་དྲུག་ཅུ་རེ་བདུན་པ་དབང་གྲགས་ཚེ་རིང་ནི་རྒྱལ་པོ་དོན་གྲུབ་ལྷ་རྒྱལ་དང་། གུ་བཟའ་དཔོན་མོ་གཉིས་ཀྱི་སྲས་སུ་རབ་བྱུང་བཅོ་ལྔ་པའི་ཤིང་བྱ་སྤྱི་ལོ༡༨༨༥ལོར་འཁྲུངས། ནང་ཆེན་ཆིན་ཧུ་དབང་གྲགས་ཚེ་རིང་དུ་འབོད། འདི་པའི་སྐུ་ཚེ་ཧྲིལ་པོར་ཆོས་ལ་ནན་ཏན་དུ་མཛད་པར་གྲགས།
རབ་བྱུང་བཅོ་ལྔ་པའི་ལྕགས་ཕག་སྤྱི་ལོ༡༩༡༡ལོར་སུན་ཀྲུང་ཧྲནགྱིས་སྣེ་ཁྲིད་པའི་གསར་རྗེའི་ལས་འགུལ་ལ་རྒྱལ་ཁ་ཐོབ་ཏེ། མན་ཆིང་སྒེར་གཅོད་ལམ་ལུགས་མགོ་བརྟིང་བསློགས་ནས་ཆིང་རྒྱལ་རབས་མཇུག་རྫོགས། ལས་འགུལ་དེར《 ལྕགས་ཕག་ལོའི་གསར་རྗེ》 ཡང་ཟེར། ལོ་འདིར་བོད་དུ་ཤོག་དངུལ་དང་སྲང་ལྔ་དང་། སྲང་བདུན་ཞོ་ལྔ། སྲང་བདུན། སྲང་ཉི་ཤུ་རྩ་
༧ རྒྱལ་པོ་དབང་གྲགས་ཚེ་རིང་ལྷ་རྒྱལ་གྱི་སྐབས་བོད་གཞུང་དམག་གིས་དྲག་པོའི་དཔུང་འཇུག་བྱས་ཏེ། སྒོམ་སྡེ་ཉམས་སད་ཚོད་དཔག་གིས་དེམ་ཆི་ཉེར་ལྔའི་ས་ཁུལ་ཚུལ་ལེན་
སྐབས་དེའི་དུས་ཟི་རྒྱའི་གདོང་ལེན་དུ་ཆབ་སྤེལ་བ་དང་། ཤན་ཁ་བ་སོགས་མདའ་དཔོན་ཁ་ཤས་ཡུལ་དམག་བཅས་དག་འབོར་གང་ལ་གང་འཚམས་ཡོད་འདུག་ཀྱང་། ལྡན་ཁོག་ཏུ་རྣམ་ཀུན་དགྲ་ཤུགས་ཆེ་ཤོས་ཀྱི་དམག་སྒར་གསུམ་ལ་ཕམ་ཉེས་བྱུང་བའི་གནས་ཚུལ་དེས་དམག་སྒར་གོང་གསལ་རྣམས་ལའང་དཔའ་འཁུམ་འདར་སྐད་ཀྱི་དྲིལ་བུ་དཀྲོལ་ཏེ། ཟི་རྒྱའི་དམག་མིས་ས་མཚམས་བརྒལ་ཏེ་མ་ཡོང་པ་སྟབས་ལེགས་མ་གཏོགས། མདོ་སྟོད་ནང་ཆེན་གྱི་ས་ཆ་ལས་རྒལ་ཏེ་རི་བོ་ཆེ་དང་། མདོ་ཤོད། སྟེང་ཆེན་སོགས་ལ་རྒྱབ་ཤིག་རྒྱག་རྒྱུའི་སྟ་གོན་ཚུགས།
ཡིན་ནའང་དུས་སྐབས་དེར་བོད་གཞུང་གི་མདོ་སྤྱི་ཐོག་མར་ལྷོང་རྫོང་ལ་བཞུགས་ཏེ། ཁྱུང་པོ་དཀར་ནག་སེར་གསུམ་དང་། རོང་པོ། རྒྱལ་རབས་ཐང་སོགས་ལ་ཡོད་པའི་རྒྱ་དམག་རྣམས་རིམ་བཞིན་ཕྱིར་འདེད་བྱས། རྒྱ་དམག་གི་ལས་ཁུངས་ལྟེ་བ་ཆབ་མདོར་བྱས་ཏེ་རྒྱ་མིའི་དམག་སྤྱི་ཕིན་ཐུང་ལིང་དང་། དེ་འོག་རི་བོ་ཆེ། ལྕགས་ཟམ་ཁ། ནང་ཆེན་སྒར། བྲག་གཡབ། ཆབ་མདོ། སྡེ་དགེ འཇོ་མདའ་བཅས་ལ་རྒྱ་དམག་ཁག་བསྡད་ཡོད།
༣༠སྐོར་ནང་ཆེན་ཁུལ་གྱི་བླ་གྲྭ་དཔོན་རིགས་འགའ་ཤས་བཅས་ཚྭ་ཁང་གཅིག་གི་སར་ཕེབས་བསུར་བཅར། ཟི་ལིང་དམག་དཔོན་རྨ་ཤོན་ཅི། རྨ་ཤོན་ཧྲི་ཁྲི། སླེས་ཚ་རྨུ་བཅས་ཕན་ཚུན་མཇལ་འཕྲད་གནང་། ཟི་རྒྱས་གསོལ་ཚིག་ཕུལ། ཟླ༤པའི་ཚེས༡༦ཉིན་རྒྱ་བོད་སྐད་བསྒྱུར་ཆིངས་ཡིག་སྒྲོགས་སྦྱང་བྱས་རྗེས། བོད་ཕྱོགས་ནས་ཀྱང་སྤྱིའི་ལས་ཐམ་སྐུ་ཚབ་དམག་དཔོན་རྨ་ཤོན་ཅི་ནས་ཕབ་རྒྱག་བྱས་རྗེས་ལྷན་ཚོགས་ཁང་གི་མདོར་ཞྭ་སྒབ་པས་དཔར་རྒྱབ། ཅེས་གསལ་བ་ལྟར་དུས་སྐབས་དེར་ཁམས་ཕྱོགས་སུ་རྒྱ་དམག་མང་པོ་འབྱོར་ཞིང་རྒྱ་བོད་བར་འགལ་བརྩོད་དང་། འཁྲུགས་ཟིང་གི་འགོ་རྩོམ་བཞིན་ཡོད།
སྤྱིར་ནང་ཆེན་རྒྱལ་པོ་འདི་ཉིད་ལ་རྗེ་བོར་འོས་པའི་མཚན་ཉིད་བདུན་དང་ལྡན་པ་སྟེ། ཐུགས་སྒམ་པ། བཀའ་བཙན་པ། ཁོག་ཡངས་པ། ཟུང་ཐུབ་པ། ཞེ་བཅད་ཆེ་བ། ཐུགས་
སྟོབས་ལྡན་པ། གཞན་ལ་བརྩེ་བའོ། །ཆོས་སྲིད་ལུགས་གཉིས་ཀྱི་བྱ་གཞག་སྔར་བཞིན་བསྐྱངས་ནས་མཐར་རབ་བྱུང་བཅུ་དྲུག་པའི་ལྕགས་སྟག་སྤྱི་ལོ༡༩༥༠ལོར་དགུང་གྲངས་དྲུག་ཅུ་རེ་དགུ་བཞེས་ནས་གཤེགས། སྐུ་མཆེད་གྲུབ་དབང་ཚོགས་གཉིས་ཀྱིས་མཁས་གྲུབ་བཟང་པོའི་རྣམ་ཐར་འཛིན་བཞིན་ཚེས་བཅུ་དགོན་དུ་གཙུག་ལག་གསར་སྐྲུན་མཛད། ས་སྤྲེལ་ལོར་རྐྱེན་དབང་གིས་གཤེགས།
༣ རྒྱལ་པོ་བཀྲ་ཤིས་ཚེ་དབང་སྟོབས་རྒྱལ་མཆོག་གི་སྐུ་དུས་སུ་དར་རྒུད་ཇི་ལྟར་བྱུང་ཚུལ།
རང་བྱུང་དྲུག་པའི་ས་གླང་སྤྱི་ལོ༡༩༤༩ལོའི་ཟླ༡༠པར་རྒྱ་དམག་གུང་བྲན་་གྱིས་རྒྱ་ནག་ཡོངས་རྫོགས་བླངས་ཤིང་ཀྲུང་ཧྭ་མི་དམངས་རྒྱལ་ཁབ་དངོས་སུ་བཙུགས། པེ་ཅིང་དང་། མཚོ་སྔོན་ཁུལ་ཟི་ལིང་ནས་ཡོངས་གྲགས་རླུང་འཕྲིན་ཐོག་ནས་བོད་ཀྱི་ས་ཁུལ་བཅིངས་འགྲོལ་གཏོང་རྒྱུ་ཡིན་ཚུལ་སོགས་ཁྱབ་བསྒྲགས་བྱས། བོད་གཞུང་སོགས་བོད་ཡུལ་སྟོད་སྨད་བར་གསུམ་ནས་ངོ་རྒོལ་བྱས་ཤིང་བོད་ཀྱི་ས་ཁུལ་སོ་སོ་ནས་རྒྱ་རིགས་རྣམས་ཕྱིར་འབུད་བཏང་།
༩ ནང་ཆེན་རྒྱལ་པོར་སྐྱེ་རྒུ་མདོ་ནས། མི་དམངས་ཚོགས་ཆེན་གྱི་ཚོགས་གཙོ་དང་། རང་སྐྱོང་ཁུལ་གྱི་ཁུལ་གཙོར་འདེམས་བསྐོ་གསལ་བསྒྲགས་བྱས་ཤིང་། ཡུལ་ཤུལ་བོད་རིགས་རང་སྐྱོང་ཁུལ་འགོ་ཚུགས་ཚུལ།
རབ་བྱུང་བཅོ་ལྔ་པའི་ལྕགས་གླང་སྤྱི་ལོ༡༩༦༡ལོར་མ་ཉེས་ཁ་གཡོགས་ཀྱིས་བཙོན་འཇུག་དང་། རྡུང་རྡེག་དྲག་གནོན་འོག་སྐུ་གཤེགས། མཆེད་ཆོས་གྲགས་རྒྱ་མཚོ་དང་དཀོན་མཆོག་ཐུབ་བསྟན་བཀྲ་ཤིས་ལྕམ་སྲིང་རྣམ་སྲས་དབང་མོ་གསུམ་བྱོན་པ་ལས། ཆོས་གྲགས་རྒྱ་མཚོ་ནི་ཚངས་དབྱངས་རྒྱ་མཚོའི་སྤྲུལ་སྐུར་བསྔགས་ཤིང་། ཚོགས་གཉིས་པདྨ་དྲི་མེད་དང་། ཨ་ལྡེའུ་ཆོས་ཀྱི་རྒྱ་མཚོ་སོགས་ལས་རིག་གནས་ཀུན་ལ་སྦྱང་བརྩོན་མཛད། སྙན་ངག་དང་སྒྲ་མདོ་སོགས་ལ་མཁས། ཀེས་ཐེག་ ཆེན་བྱང་ཆུབ་ཆོས་གླིང་དུ་བཞུགས། ནང་ཆེན་རྫོང་སྲིད་གྲོས་སུ་ཕྱག་ལས་གནང། དགུང་གྲངས་རེ་བརྒྱད་ལ་གཤེགས།
གཅུང་དཀོན་མཆོག་ཐུབ་བསྟན་བཀྲ་ཤིས་ནི། རབ་བྱུང་བཅོ་ལྔ་པའི་ཆུ་གླང་སྤྱི་ལོ༡༩༡༣ལོར་འཁྲུངས། ལྷོ་ཆགས་མེད་ཀྱི་སྤྲུལ་སྐུར་ངོས་འཛིན་གནང་། མི་གཡེལ་དགོན་དུ་བཞུགས། དགུང་གྲངས་ཞེ་ལྔ་ལ་གཤེགས། ལྕམ་སྲིང་རྣམ་སྲས་དབང་མོ་ནི་རབ་བྱུང་བཅོ་ལྔ་པའི་མེ་འབྲུག་སྤྱི་ལོ༡༩༡༦ལོར་འཁྲུངས། སྡེ་དགེ་རྒྱལ་པོ་འཇིག་མེད་ཚེ་དབང་བདུད་འདུལ་གྱི་བཙུན་མོར་ཕེབས། སྲས་ཨོ་རྒྱན་རིག་འཛིན་གྱིས་ནང་ཆེན་གྱི་སྐུ་ཚབ་སྤས་ཨོ་རྒྱན་ཉི་མ་དཔུང་རོགས་དང་བཅས་ཕེབས་ནས་སྡེ་དགེ་དང་བྱ་རྒོད་སྟོབས་ལྡན་གྱི་བར་འཁྲུག་རྩོད་བྱུང་བ་འདུམ་འགྲིག་མཛད།
རབ་བྱུང་བཅུ་བདུན་པའི་ལྕགས་རྟ་སྤྱི་ལོ༡༩༩༠ལོར་ཚང་གསར་འཇམ་དབྱངས་བློ་གྲོས་རིན་ཆེན་སྐུ་གཤེགས་ནས་ཚང་གསར་དགོན་དུ་བྱོན། ཕྱིར་ཕེབས་ལམ་དུ་བླ་ཁྱབ་དགོན་དུ་བཞུགས། ལོ་དེའི་ཟླ༦པའི་ཚེས༣ཉིན་གློ་བུར་དུ་རྐྱེན་དབང་གིས་སྐུ་གཤེགས། གཅུང་པོ་ཀུན་དགའ་དང་། ཨ་ཁྱུང་། སྲས་མོ་མོ་དགའ། གཡུ་ལྡེར། གཡུ་ཆུང་། གཞན་ཡང་ཟུང་སྲས་ཕུན་ཚོགས་དགྲ་འདུལ་བཅས་ཡུམ་སྲས་རྣམས་ཀྱིས་ང་བརྒྱད་ལོའི་དྲག་གནོན་འོག་འོ་རྒྱལ་གཟོད་མེད་ཀྱི་དཀའ་སྡུག་མྱང་བ་སོགས་ནི་འདིར་མ་བརྗོད་དོ། །
དེས་རྒྱལ་ས་སྐུ་འབུམ་མཇུག་རྫོགས་ནས་གསང་རྗོང་དང་ནང་ཆེན་སྒར་སོགས་ལ་རྒྱལ་ས་མཛད་ནས་མི་ལོ་སུམ་བརྒྱ་ལྷག་ལ་རྒྱལ་སྲིད་བསྐྱངས་དུས་ཏེ། ཕྱི་དར་ནང་ཆེན་རྒྱལ་རབས་ཀྱི་སྐབས་སུ་བྱུང་བའི་ལོ་རྒྱུས་མདོར་བསྡུས་སུ་བསྟན་པའོ། །
དུས་སྐབས་དེ་དག་ཏུ་རྒྱ་གར་གྱི་ཡུལ་གྱལ་རིག་གནས་ཁོ་ན་དཀར་པོ་ཆིག་ཐུབ་ཏུ་བཟུང་ནས། དེ་ཉིད་ལ་སྟོབས་ཤུགས་ཡོད་ཚད་ཕུལ་ཏེ་དུས་འདས་པས། བཙན་པོའི་སྐབས་ཀྱི་འོད་སྟོང་རྣམ་པར་བཀྲ་བའི་མི་ཆོས་རིག་གནས་རྩ་བརླག་ཏུ་གྱུར་པར་མ་ཟད། སྲིད་འབྱོར་རིག་གསུམ་མུ་མཐུད་རྒུད་པའི་ལམ་དུ་སོང་ངོ་། །
དེ་རྗེས་རྒྱལ་སྲས་སངས་རྒྱས་གྲགས་པ་སྟག་ལུང་དུ་བྱོན། ངག་དབང་གྲགས་པ་མཇལ། ལོ་བཅུ་གཉིས་ལ་རིང་ལུགས་གཉིས་ཀྱི་ཞབས་ཞུ་དཔག་ཏུ་མེད་པ་ཕུལ་བས་ཐུགས་མཉེས་ཏེ་བཞུགས། ཡ་གསུམ་སྟོད་མའི་རྫོང་དང་བཅས་གདན་སར་བསྐོས། སྟག་ལུང་ཕོ་མདོའི་ཡ་གསུམ་ཐང་ཞེས་པར་གཏན་ཆགས། དེ་དུས་ས་ཡི་ཆོད་མཚམས་ཡང་སྟོད་ནས་བྱང་གནམ་མཚོའི་སྲིབ་ཆེན་སྒེར། སྨད་ནས་ཤག་གི་སྦང་ངུ ཟམ་ཁ་ཡིན། དེ་ནས་བཟུང་དབུས་ཙང་སྟག་ལུང་ལ་མངའ་རིས་བསྐྱངས་ནས་ནང་ཆེན་སྒོམ་སྡེ་སྐུ་འབུམ་དང་ལྷན་དུ་ཆོས་སྲིད་བསྐྱངས་པས། སྒོམ་སྡེ་སྟོད་སྨད་ཞེས་གྲགས།
དེ་རྗེས་སྒོམ་སྡེ་སྨད་ནས་ཁྲི་འཛིན་བཀྲ་ཤིས་བཟང་པོ་གྲོངས་ནས་ཐུ་ལུ་ཧུན་གྱི་དམག་གིས་སྡང་ཤིང་སྒོམ་སྡེའི་རྒྱལ་སྲིད་ལ་འགལ་རྐྱེན་འབྱུང་ཉེན་ཡོད་པའི་སྐབས་སུ། ཡ་གསུམ་སྟོད་ནས་སེང་གེ་རྒྱལ་མཚན་ཕྱིར་མདོ་ཁམས་སྐུ་འབུམ་དུ་ཕེབས་ནས། ཕོ་བྲང་ནང་སོ་ཆེན་མོའི་གསེར་ཁྲི་མནན། ཚུལ་མིན་འཁྱོགས་པོར་སྤྱོད་པའི་སྦྲུལ་གདུག་གི་ངང་ཚུལ་ཞི་བས་སྲོང་མི་ཐུབ་པ་རྣམས་དྲག་པོའི་མཚོན་རྩེར་དྲངས། ནང་ཆེན་སེང་གེའི་མགོ་ཅན་ཞེས་གྲགས་པའི་སྒྲ་ཆེན་ཕྱོགས་ཀྱི་དྲེག་ལྡན་ཀུན་གྱི་ཐོས་འཛིན་རྣ་བའི་དཔྱིད་དུ་འཕོས་པས་སྐྱེངས་པའི་མགོ་བོ་ལན་བརྒྱར་དུད།
རབ་བྱུང་བཅུ་གཅིག་པའི་ཤིང་སྤྲེལ་སྤྱི་ལོ༡༦༤༤ལོར་མན་ཇུ་རིགས་ཀྱིས་དམག་དྲངས་ཏེ་པེ་ཅིན་ལ་དཔུང་འཇུག་བྱས་པས། མང་རྒྱལ་རབས་ཀྱི་གོང་མ་ཁྲུང་ཀྲུའུ་ཏེ་རང་སྲོག་བཅད། རྒྱ་ནག་མང་རྒྱལ་རབས་མཇུག་རྫོགས་རྗེས་མན་ཇུ་རིགས་ཀྱི་ཆིན་ཁྲོའམ་ཆིན་རྒྱལ་རབས་མགོ་ཚུགས།
རབ་བྱུང་བཅུ་གཉིས་པའི་ལྕགས་སྤྲེལ་སྤྱི་ལོ༡༧༤༠ལོ་འདིའི་ཡས་མས་སུ་ནང་ཆེན་རྒྱལ་པོ་ཚེ་དབང་ཕྲིན་ལས་མཐར་ཕྱིན་ཨོ་རོད་རྒྱལ་པོའི་སྲས་བསྟན་འཛིན་དྭའི་ཆིང་ཁོང་གི་མདུན་སར་ཕེབས། ཨུ་ཇིང་ཐའི་ཇིའི་ཆོ་ལོ་དང་འཇའ་ས་ཤེ་བམ་བསྩལ་ནས་མདོ་སྟོད་ཡུལ་ཁམས་སྤྱིའི་རྗེ་བོར་ལུང་བབས། དེ་རྗེས་ལྷ་ལྡན་གཙོའི་དབུས་ཕྱོགས་ཀྱི་རྟེན་མཇལ་བར་བྱོན།
སྐྱབས་མགོན་རྒྱལ་བ་བདུན་པ་སྐལ་བཟང་རྒྱ་མཚོ་དང་། མི་དབང་བསོད་ནམས་སྟོབས་རྒྱལ། བཀའ་མང་རྩིས་དྲུང་སོགས་མཇལ། དངོས་པོའི་འབུལ་ནོད་གྱ་ནོམས་པ་བགྱིས། བློ་བཟང་དཔལ་འབར་གྱི་ཆོ་ལོ་དང་བཅས། ཤེ་བམ་སྔ་ཕྱིས་རྒྱབ་གནོན་གནང་།
ནང་ཆེན་རྒྱལ་པོ་དཀོན་མཆོག་ལྷ་རྒྱལ་གྱི་སྐབས་ཏེ་བོད་རབ་བྱུང་བཅུ་བཞི་པའི་ཆུ་ཁྱི་སྤྱི་ལོ
རབ་བྱུང་བཅུ་དྲུག་པའི་ཆུ་སྤྲེལ་སྤྱི་ལོ༡༩༣༢ལོར་ནང་ཆེན་རྒྱལ་པོ་དབང་གྲགས་ཚེ་རིང་ལྷ་རྒྱལ་གྱི་སྐབས་བོད་གཞུང་དམག་གིས་ནང་ཆེན་ནས་དྲག་པོའི་དཔུང་འཇུག་བྱས་ཏེ། སྒོམ་སྡེ་ཉམས་སད་ཚོད་དཔག་གིས་དེམ་ཆི་ཉེར་ལྔའི་ས་ཁུལ་ཚུལ་ལེན་རྩིས་ཀྱིས་རྒྱ་དམག་སྐྱེ་རྒུ་མདོ་བར་བཀག་ཀྱང་། སླར་ཟི་ལིང་གི་རྒྱ་དམག་མང་པོའི་རུ་གནོན་འབྱོར་བས་བོད་དམག་རྣམས་སྔར་གྱི་ས་གནས་ལ་ཕྱིར་འཐེན་བྱས། ནང་ཆེན་རྒྱལ་པོ་འདི་ཉིད་བཞུགས་ཚུལ་མཁས་པས་གནོད་སྐྱོན་མ་བྱུང་ཞེས་ཐུགས་སྒམ་པའི་ཚད་དུ་སོན། འདི་ཡན་དུ་ཏྲེ་བོ་ཆོས་ཀྱི་རྒྱལ་མཚན་ནས་བཟུང་ནང་ཆེན་རྒྱལ་རབས་ཉི་ཤུ་འདས།